Μελέτη της αποδόμησης αρωματικών φυτών και επίδραση των αιθερίων ελαίων τους στην ανάπτυξη σποροφύτων τομάτας:
Creators: name: Παντερμαλή, Μαρία Γεωργίου
Publisher: name: Aristotle University of Thessaloniki
Year: 2012
Subjects: αποδόμηση αρωματικών φυτών
Mentha spicata(δυόσμος)
σπορόφυτα τομάτας
aromatic plants decomposition
Mentha spicata
tomato seedlings

description: Στην παρούσα εργασία μελετήθηκε η δράση των αρωματικών φυτών δυόσμου (Mentha spicata), βασιλικού (Ocimum basilicum), δενδρολίβανου (Rosmarinus officinalis) και μέντας (Mentha piperitα) ως βελτιωτικών εδάφους. Σε οριοθετημένα τεμάχια στον αγρό αναμίχθηκαν έδαφος με το φυτικό υλικό του βασιλικού, δενδρολίβανου και μέντας σε αναλογίες 0 (μάρτυρας), 2, 4 και 8 % (w:w, φυτικό είδος:έδαφος) και του δυόσμου σε αναλογία 4% (θετικός μάρτυρας). Χρησιμοποιήθηκε το πειραματικό σχέδιο των πλήρως τυχαιοποιημένων ομάδων με τρεις επαναλήψεις (ομάδες). Πραγματοποιήθηκαν δειγματοληψίες μίγματος εδάφους και φυτικού υλικού σε 0, 15, 30 και 60 ημέρες από την εγκατάσταση του πειράματος (ΗΜΕ) για i) αναλύσεις εδάφους, ii) χημική ανάλυση αιθερίων ελαίων καθώς και iii) σπορά τομάτας. Στα φυτά τομάτας έγιναν μετρήσεις φυσιολογικών και αγροκομικών παραμέτρων. Οι μετρήσεις των φωτοσυνθετικών παραμέτρων (δείκτης χλωροφύλλης, φθορισμός χλωροφύλλης, στοματική αγωγιμότητα) έγιναν σε τρία διαφορετικά στάδια ανάπτυξης των φυτών (15, 30 και 60 ημέρες από τη σπορά) και των αγροκομικών (ύψος φυτού, μέσο μήκος φύλλων, ξηρό βάρος) 60 ημέρες από τη σπορά τομάτας. Η μελέτη του ρυθμού αποδόμησης των αιθερίων ελαίων στο έδαφος καθώς και η έμμεση επίδραση των ουσιών τους στους εδαφικούς μικροοργανισμούς έγινε με την τοποθέτηση χαρτιών κυτταρίνης σε κάθε επέμβαση και τη ζύγισή τους σε δειγματοληψίες που έγιναν 15, 30 και 60 ημέρες από την εγκατάσταση του πειράματος. Σύμφωνα με τις μετρήσεις, ο χρόνος αποδόμησης του φυτικού υλικού στο έδαφος επηρέασε σημαντικά την ανάπτυξη των σποροφύτων. Συγκεκριμένα, φυτά που αναπτύχθηκαν σε εδαφικό μίγμα μέντας και δυόσμου 4%, 60 ΗΜΕ, όπου κυριαρχούν τα σεσκιτερπένια καρυοφυλλένιο, χουμουλένιο, κουμπεμπένιο, εμφάνισαν μεγαλύτερη ανάπτυξη σε σύγκριση με τα φυτά του μάρτυρα. Επιπλέον, ενισχυτικά μπορεί να δρα και η διαθεσιμότητα αζώτου, όπως προκύπτει από το λόγο C/N, ο οποίος μειώνεται με το πέρας των ημερών. Επιπρόσθετα, ο λόγος C/N φαίνεται έμμεσα ότι επηρεάζει και την εδαφική μικροβιακή κοινότητα μιας και το βάρος φύλλων κυτταρίνης μειώνεται απότομα κατά την πορεία του πειράματος (από 30 σε 60 ΗΜΕ). Τέλος, κανένα από τα φυτικά υλικά που μελετήθηκαν δεν επέδρασε αρνητικά στις φυσιολογικές διεργασίες των σποροφύτων. Από τα παραπάνω συμπεραίνεται ότι μίγματα εδάφους με φυτικό υλικό μέντας και δυόσμου 4% βοηθούν την ανάπτυξη των σποροφύτων, προάγουν ιδιότητες του εδάφους, όπως η μικροβιακή δραστηριότητα για χρήση σε φυτά τομάτας σε σπορείο.
description: In the present study the effect of four aromatic plants, peppermint (Mentha piperita) basil (Ocimum basilicum), rosemary (Rosmarinus officinalis) and spearmint (Mentha spicata), as soil amendments was studied. Dry plant material of the aromatic plants were mixed with the upper 10cm of soil in plots of a furrowed field, at concentrations of 0 (control), 2, 4 and 8% for basil, rosemary and mint (w:w, plant species: soil) and of 4% for spearrmint (positive control). In each plot one cellulose sheet was placed for decomposition rate detection. The experimental design of randomized complete block design with three replicates (groups) was applied. Soil samples were collected at 0, 15, 30 and 60 days after plant incorporation into soil (HMEs), placed in polysterene pots and tomato seeds were sown. Tomato seedling growth was evaluated by measuring physiological parameters (chlorophyll content, chlorophyll fluorescence, stomatal conductance) at 15, 30 and 60 days and agronomic characteristics (plant height, average length of leaves, dry weight) 60 days after tomato plants sowing. According to the results, plants grown in soil mixture of peppermint and spearmint at concentration 4% (w/w) showed higher growth rate compared to plants of other treatments at 60 HMEs. This can be attributed to the greater availability of nitrogen as given by the ratio C / N, which was reduced by the end of the experiment. The C / N ratio in soil mixture with peppermint and spearmint plant materials probably also affected the soil microbial community as reflected in decomposition rate which was remarkably increased compared to those of the untreated soil by the end of the experiment (from 30 to 60 HMEs). Additionally essential oil of the incorporated plant material in the soil as determined by GC-MS analysis dramatically altered during experimentation periods. In most cases monoterpenoids were decreased while relative contribution of sesquiterpenes (ie.caryofyllene, humulene, cubebene etc) was increased in the essential oil.